钦定古今图书集成/理学汇编/经籍典/第121卷 > 后汉班固白虎通德论 > 《姓名》
## 钦定古今图书集成/理学汇编/经籍典/第121卷 > 后汉班固白虎通德论 > 《姓名》

《尚书》曰：“平章百姓”，姓所以有百何？以为？古者圣人吹
律定姓，以记其族，人含五常而生，声有五音，宫、商、角、
征、羽，转而相杂，五五二十五，转生四时，故百而异也。
气殊音悉备，皆殊百也。

拜之言服也，所以必再拜何？法阴阳也。《尚书》曰：“再拜
稽首也。”必稽首何？敬之至也。

所以先拜手后稽首何？名顺其文质也。《尚书》曰：“周公
拜手稽首。”